## Odluka o financiranju Hrvatske gospodarske komore u 2004. godini

### NN 203/2003 (29.12.2003.), Odluka o financiranju Hrvatske gospodarske komore u 2004. godini

# HRVATSKA GOSPODARSKA KOMORA

3275

Na
temelju članka 20. stavak 2. Zakona o Hrvatskoj gospodarskoj komori (»Narodne
novine« br. 66/91 i 73/91) i članka 76. Statuta Hrvatske gospodarske komore
(»Narodne novine« br. 11/94. – pročišćeni tekst 108/95, 19/96 i 64/01) Skupština
Hrvatske gospodarske komore na 9. sjednici 18. prosinca 2003. godine donosi

## ODLUKU

### O FINANCIRANJU HRVATSKE GOSPODARSKE KOMORE U 2004. GODINI

Članak
1.

Ovom
Odlukom utvrđuje se način financiranja Hrvatske gospodarske komore (u daljnjem
tekstu: Komora) u 2004. godini, izvori sredstava, visina, način i rokovi plaćanja
obveza članica Komore, te tijelo ovlašteno za nadzor nad obračunom i naplatom
obveza utvrđenih Odlukom.

Članak
2.

Sredstva
za rad Komore u 2004. godini osiguravat će se iz sljedećih izvora:

• članarine,

• doprinosa,

• prihoda od obavljanja javnih ovlasti,

• prihoda od vlastite djelatnosti,

• drugih izvora.

Članarinu i doprinos iz stavka 1. ovog članka, članice
Komore dužne su plaćati na način i u visini utvrđenim ovom Odlukom.

Članak 3.

Članarina iz članka 2. stavak 1. podstavak 1. ove
Odluke, koju su dužne plaćati članice Komore utvrđuje se ovisno o veličini članice.

Veličina članice određuje se na temelju klasifikacije
poduzetnika iz članka 16. stavak 2., 3., 4., i 5. Zakona o računovodstvu
(»Narodne novine« br. 90/92) (u daljnjem tekstu: mali, srednji i veliki
poduzetnici).

Članak 4.

Visina mjesečne članarine iznosi za:

• male poduzetnike 55,00 kuna,

• srednje poduzetnike 1.500,00 kuna,

• velike poduzetnike 5.500,00 kuna.

Članak 5.

Visinu godišnje obveze članice Komore po osnovi
doprinosa iz članka 2. stavak 1. podstavak 2., čini njen ukupni prihod iskazan
za 2002. godinu pomnožen sa stopom od 0,01 %.

Članak 6.

Članarinu i doprinos utvrđen ovom Odlukom, članice
Komore dužne su uplaćivati mjesečno, do posljednjeg dana u mjesecu za tekući
mjesec i to na račune 1001005-1700052620 za članarinu i 1001005-1700052783 za
doprinos, a sukladno važećoj Naredbi o načinu uplaćivanja prihoda proračuna i
izvanproračunskih fondova te prihoda za financiranje drugih javnih potreba.

Članak 7.

Članice Komore osnovane i upisane u sudski registar u
2003. i 2004. godini dužne su plaćati članarinu sukladno članku 4. stavak 1.
podstavak 1. ove Odluke.

Članak 8.

Članice Komore iz članka 2. stavak 3. i 4. Zakona o
Hrvat­skoj gospodarskoj komori (»Narodne novine« br. 66/91 i 73/91) dužne su
plaćati članarinu na način utvrđen člankom 4. stavak 1. podstavak 1. ove
Odluke.

Članak 9.

Članice Komore za koje je pokrenut likvidacijski stečajni
postupak, likvidacija, koje su u mirovanju ili koje su pripojene drugom pravnom
subjektu dužne su platiti svoja dospjela dugovanja po osnovi članarine i
doprinosa za financiranje Hrvatske gospodarske komore nastala do trenutka
otvaranja navedenog stečajnog postupka, odnosno pokretanja postupka
likvidacije, donošenja rješenja o pripajanju društva ili odluke o mirovanju

Članak 10.

Nadzor obračuna i naplate članarine i doprinosa utvrđenih
ovom Odlukom provodi Porezna uprava.

Članak
11.

Ova
odluka stupa na snagu danom objave u »Narodnim novinama«, a primjenjuje se od
1. siječnja 2004.

Broj: I
– 4568/1-2003.

Zagreb,
18. prosinca 2003.

Predsjednik
**Nadan Vidošević,** v. r.

Odluka, NN 203/2003-3275